b'\n_START_ARTICLE_\nConjunt de la vila d\'Ares del Maestrat\n_START_SECTION_\nHist\xc3\xb2ria\n_START_PARAGRAPH_\nAres del Maestrat \xc3\xa9s de fundaci\xc3\xb3 romana, encara que va ser destru\xc3\xafda pels \xc3\xa0rabs, els qui la van fortificar i van aixecar un castell. M\xc3\xa9s tard, entrat el segle XIII va ser conquerida pels cristians, passant a pert\xc3\xa0nyer entre d\'altres, a l\'Orde de Montesa, la qual eleva el poble a la categoria de comanda, el que d\xc3\xb3na origen a la segona part del nom "del Maestrat".\n_START_SECTION_\nDescripci\xc3\xb3\n_START_PARAGRAPH_\nAres del Maestrat \xc3\xa9s un municipi caracteritzat per una situaci\xc3\xb3 geogr\xc3\xa0fica molt estrat\xc3\xa8gica. Situat en una de les zones m\xc3\xa9s elevades de la prov\xc3\xadncia de Castell\xc3\xb3, s\'accedeix a ell una vegada coronat el coll d\'Ares, que salva el desnivell entre la vall i la Mola d\'Ares._NEWLINE_Els carrers de la Vila es caracteritzen presentar una disposici\xc3\xb3 assentament en vessant. Aix\xc3\xad, presenta allargades i estretes illes, formades per la uni\xc3\xb3 de parcel\xc2\xb7les amb fronts a dos carrers, inferior i superior. La part m\xc3\xa9s important del conjunt se situa al costat sud. Les cases estan constru\xc3\xafdes amb carreus, encara que algunes cases estiguin emblanquinades. Es pot veure un predomini de portes amb arc de mig punt, enquadrament de les obertures, balcons en fa\xc3\xa7anes amb reixes de forja. Les cases presenten tres o quatre altures. Poden distingir-se en Ares dos centres, un situat a la pla\xc3\xa7a de l\'Esgl\xc3\xa9sia (de proporci\xc3\xb3 quadrada, que presenta l\'esgl\xc3\xa9sia al costat de ponent, mentre que en el costat nord, fora de la pla\xc3\xa7a s\'al\xc3\xa7a l\'Ajuntament, el qual presenta una planta baixa que \xc3\xa9s una llotja d\'arcs ogivals), i l\'altre a la pla\xc3\xa7a Major (que comunica amb l\'altre centre a trav\xc3\xa9s de l\'Ajuntament). L\'Esgl\xc3\xa9sia \xc3\xa9s d\'estil barroc, constru\xc3\xafda a base de carreus, sobre una altra anterior de la qual nom\xc3\xa9s es conserva el campanar. T\xc3\xa9 una portada dividida en tres cossos, que van disminuint en l\xc3\xadnia ascendent, composta a base de dues columnes salom\xc3\xb2niques que alternen amb llises, sobre grans basaments i rematada per un petit front\xc3\xb3 corb. Per la seva banda, l\'Ajuntament \xc3\xa9s un edifici de dos pisos, que com hem esmentat abans, serveix de nexe d\'uni\xc3\xb3 entre la pla\xc3\xa7a de l\'Esgl\xc3\xa9sia i la pla\xc3\xa7a Major a la qual d\xc3\xb3na la seva fa\xc3\xa7ana principal. Constru\xc3\xaft en ma\xc3\xa7oneria, amb carreus nom\xc3\xa9s per als arcs de la planta baixa i les cantonades. Pot destacar-se en la seva planta superior una balconada correguda.'